

# R E P U B L I K A H R V A T S K A PRIMORSKO-GORANSKA ŽUPANIJA

**GRAD RIJEKA**

# Upravni odjel za odgoj i obrazovanje, kulturu, sport i mlade

Temeljem Pravilnika o stipendiranju učenika srednjih škola i studenata Grada Rijeke („Službene novine Grada Rijeke“ broj 14/24) te Odluke Gradonačelnika Grada Rijeke od 25. studenoga 2024. godine (KLASA: 024-02/24-01/141-102 URBROJ: 2170-1-02-00-24-1) Upravni odjel za odgoj i obrazovanje, kulturu, sport i mlade raspisuje

# N A T J E Č A J

**za dodjelu stipendija učenicima i studentima**

**za školsku/akademsku godinu 2024./2025.**

**I. Grad Rijeka za školsku/akademsku godinu 2024./2025. dodjeljuje ukupno 85 stipendija za učenike i studente, i to:**

* 20 stipendija za učenike i 30 stipendija za studente prema kategoriji izvrsnosti,
* 20 stipendija za studente prema kategoriji deficitarnosti zanimanja i to:
	+ 6 stipendija za studijski program Logopedije (Sveučilišni prijediplomski studij i Sveučilišni diplomski studij),
	+ 6 stipendija za studijski program Edukacijske rehabilitacije (Sveučilišni prijediplomski studij i Sveučilišni diplomski studij),
	+ 2 stipendije za studijski program Socijalne pedagogije (Sveučilišni prijediplomski studij i Sveučilišni diplomski studij),
	+ 6 stipendija za studijski program Ranog i predškolskog odgoja i obrazovanja (Stručni prijediplomski studij predškolskog odgoja i Sveučilišni prijediplomski studij Ranog i predškolskog odgoja i obrazovanja).
* 10 stipendija za učenike i 5 stipendija za studente prema kategoriji socio-ekonomskog statusa.

Stipendija se dodjeljuje u mjesečnom iznosu od 150,00 eura za učenike i 200,00 eura za studente za razdoblje od 10 mjeseci.

**II. Pravo sudjelovanja u natječaju**

1. Pravo sudjelovanja u natječaju za dodjelu stipendije **prema kategoriji izvrsnosti** imaju učenici i studenti koji ispunjavaju sljedeće uvjete:

Učenici koji su:

* državljani Republike Hrvatske,
* imaju prijavljeno prebivalište na području grada Rijeke, ili boravište na području grada Rijeke ukoliko se radi o udomljenoj osobi sukladno odredbama zakona koji uređuje udomiteljstvo, i to neprekidno najmanje 3 mjeseca do dana objave natječaja,
* redoviti učenici prvog, drugog, trećeg ili višeg razreda srednje škole,
* u posljednje dvije godine obrazovanja postigli opći uspjeh u prethodna dva razreda sa srednjom ocjenom od najmanje 4,5 za svaku godinu obrazovanja.

Studenti koji su:

* državljani Republike Hrvatske,
* imaju prijavljeno prebivalište na području grada Rijeke, ili boravište na području grada Rijeke ukoliko se radi o udomljenoj osobi sukladno odredbama zakona koji uređuje udomiteljstvo, i to neprekidno najmanje 3 mjeseca do dana objave natječaja,
* redoviti studenti sveučilišnih ili stručnih prijediplomskih i diplomskih studija, sveučilišnih integriranih studija i specijalističkih diplomskih stručnih studija,
* nisu upisali mirovanje studentskih obveza u akademskoj godini za koju se stipendija dodjeljuje,
* nisu u radnom odnosu niti obavljaju samostalnu djelatnost obrta ili drugog slobodnog zanimanja,
* nisu stariji od 30 godina,
* u posljednje dvije godine obrazovanja postigli su opći uspjeh od najmanje 4,5 za svaku godinu obrazovanja u srednjoj školi, odnosno najmanje srednju ocjenu 4,0 i najmanje 55 ECTS bodova za svaku studijsku godinu na visokom učilištu ili koji su ušli u 10 % najuspješnijih studenata na studijskom programu.
1. Pravo sudjelovanja u natječaju za dodjelu stipendije **prema kategoriji deficitarnosti zanimanja** imaju studenti koji ispunjavaju sljedeće uvjete:
* državljani su Republike Hrvatske,
* redoviti su studenti sveučilišnih ili stručnih prijediplomskih i diplomskih studija, sveučilišnih integriranih studija i specijalističkih diplomskih stručnih studija (Sveučilišni prijediplomski studij i Sveučilišni diplomski studij Logopedije, Sveučilišni prijediplomski studij i Sveučilišni diplomski studij Edukacijske rehabilitacije, Sveučilišni prijediplomski studij i Sveučilišni diplomski studij Socijalne pedagogije, Stručni prijediplomski studij predškolskog odgoja i Sveučilišni prijediplomski studij ranog i predškolskog odgoja i obrazovanja),
* nisu upisali mirovanje studentskih obveza u akademskoj godini za koju se stipendija dodjeljuje,
* nisu u radnom odnosu niti obavljaju samostalnu djelatnost obrta ili drugog slobodnog zanimanja,
* nisu stariji od 30 godina,
* postigli su opći uspjeh u prethodna dva razreda srednje škole sa srednjom ocjenom od najmanje 3,5 ukoliko se radi o studentu prve godine studija ili
* postigli su opći uspjeh u prethodnom razredu srednje škole sa srednjom ocjenom od najmanje 3,5 i prethodnoj godini studija sa srednjom ocjenom od najmanje 3,0 i najmanje 50 ECTS bodova, ukoliko se radi o studentu druge godine studija ili
* postigli su opći uspjeh u prethodne dvije godine studija sa srednjom ocjenom od najmanje 3,0 i najmanje 50 ECTS bodova, ukoliko se radi o studentu treće ili više godine studija.
1. Pravo sudjelovanja u natječaju za dodjelu stipendije **prema kategoriji socio-ekonomskog statusa** imaju učenici i studenti koji ispunjavaju sljedeće uvjete:

Učenici koji su:

* državljani su Republike Hrvatske,
* imaju prijavljeno prebivalište na području grada Rijeke, ili boravište na području grada Rijeke ukoliko se radi o udomljenoj osobi sukladno odredbama zakona koji uređuje udomiteljstvo, i to neprekidno najmanje 3 mjeseca do dana objave natječaja,
* redoviti su učenici prvog, drugog, trećeg ili višeg razreda srednje škole,
* postigli su opći uspjeh u prethodnom razredu sa srednjom ocjenom od najmanje 3,5.

Studenti koji su:

* državljani su Republike Hrvatske,
* imaju prijavljeno prebivalište na području grada Rijeke, ili boravište na području grada Rijeke ukoliko se radi o udomljenoj osobi sukladno odredbama zakona koji uređuje udomiteljstvo, i to neprekidno najmanje 3 mjeseca do dana objave natječaja,
* redoviti su studenti sveučilišnih ili stručnih prijediplomskih i diplomskih studija, sveučilišnih integriranih studija i specijalističkih diplomskih stručnih studija,
* nisu upisali mirovanje studentskih obveza u akademskoj godini za koju se stipendija dodjeljuje,
* nisu u radnom odnosu niti obavljaju samostalnu djelatnost obrta ili drugog slobodnog zanimanja,
* nisu stariji od 30 godina,
* postigli su opći uspjeh od najmanje 3,5 u prethodnom razredu srednje škole, odnosno najmanje srednju ocjenu 3,0 i najmanje 50 ECTS bodova u prethodnoj godini studija.

Pristupnici moraju ostvariti jedan od sljedećih uvjeta socijalnog statusa kako bi se njihova prijava mogla bodovati:

* kućanstvo učenika/studenta korisnik je zajamčene minimalne naknade sukladno zakonu kojim se uređuje socijalna skrb ili
* učeniku/studentu priznato je pravo na socijalnu uslugu smještaja na temelju zakona kojim se uređuje socijalna skrb ili
* kućanstvo učenika/studenta korisnik je prava iz socijalnog programa Grada po osnovu uvjeta prihoda, sukladno odluci Gradskog vijeća Grada kojom se uređuje socijalna skrb.

**III. Dokumentacija uz prijavu na natječaj**

1. Podnositelj zahtjeva za dodjelu stipendije **prema kategoriji izvrsnosti** prijavi prilaže:
* vlastoručno potpisanu on-line pristupnicu,
* presliku svjedodžbe za prethodne dvije godine obrazovanja (učenici), odnosno prijepis ocjena koji uključuje i ostvarene ECTS bodove za prethodne dvije godine obrazovanja (studenti) – odvojene po godinama,
* uvjerenje o upisu u tekuću školsku, odnosno akademsku 2024./2025. godinu,
* presliku osobne iskaznice ili domovnice,
* uvjerenje o prebivalištu na području grada Rijeke ili uvjerenje o boravištu na području grada Rijeke ukoliko se radi o udomljenoj osobi (ne starije od tri mjeseca do dana objave natječaja),
* Izjavu da ne prima drugu stipendiju iz javnih izvora,
* Izjavu o davanju suglasnosti za obradu osobnih podataka.

Pristupnik može ostvariti **dodatne bodove za izvannastavna postignuća** u području znanosti, umjetnosti ili sporta. Ukoliko ima, pristupnik prilaže:

* preslike diploma, odnosno priznanja sa natjecanja županijskog, državnog ili međudržavnog značenja (učenik srednje škole postignuća na natjecanjima tijekom 7. i 8. razreda osnovne škole te srednjoškolskog obrazovanja; student postignuća na natjecanjima tijekom srednjoškolskog i visokog obrazovanja),
* potvrde o objavljenim radovima ili potvrde visokog učilišta o nagradama dobivenim tijekom obrazovanja.

Boduju se do tri postignuća na natjecanjima tijekom posljednje dvije godine obrazovanja i to ona ostvarena na manifestacijama natjecateljskog i izlučnog karaktera sukladno aktima Agencije za odgoj i obrazovanje, Agencije za strukovno obrazovanje ili kalendaru Sportskih saveza te postignuća na međunarodnim natjecanjima istog karaktera sa najmanje 5 država sudionika u kategoriji natjecanja.

Ako pristupnik ima više postignuća u jednom ili više područja, boduju se tri najvrjednija rezultata.

Pristupnik može ostvariti **dodatne bodove putem sudjelovanja u psihologijskom testiranju** kojim se utvrđuje natprosječan rezultat pristupnika u više različitih područja. Psihologijsko testiranje pristupnika održat će se dana **21. prosinca 2024.** godine u prostorijama Filozofskog fakulteta Sveučilišta u Rijeci, Odsjeka za psihologiju, a pristupnici koji ispunjavaju uvjete za pristup testiranju (formalne uvjete natječaja), o navedenom će biti obaviješteni putem e-maila.

Pristupnik čije je kućanstvo **korisnik prava iz socijalne skrbi može ostvariti dodatne bodove** u sljedećim slučajevima:

* pristupnik nema oba roditelja (roditelji su umrli, nepoznati ili lišeni roditeljskog prava) ili se nalazi u udomiteljskoj obitelji
* pristupnik ostvaruje pravo na inkluzivni dodatak
* pristupnik nema jednog roditelja (roditelj je umro, nepoznat ili je lišen roditeljskog prava)
* pristupnik je dijete smrtno stradalog, zatočenog ili nestalog hrvatskog branitelja iz Domovinskog rata, dijete hrvatskog ratnog vojnog invalida iz Domovinskog rata (sve skupine oštećenja organizma sukladno zakonu), dijete civilnog invalida iz Domovinskog rata, dijete poginulog, umrlog ili nestalog ratnog i civilnog invalida rata, pod okolnostima iz Zakona o zaštiti vojnih i civilnih invalida rata

Dodatne bodove temeljem socijalnog statusa pristupnik može ostvariti po više osnova, a status na koji se poziva pristupnik je dužan dokazati odgovarajućom dokumentacijom.

1. Podnositelj zahtjeva za dodjelu stipendije **prema kategoriji deficitarnosti zanimanja** prijavi prilaže:
* Pristupnica Natječaju za dodjelu stipendija Grada Rijeke za školsku/akademsku godinu 2024./2025.,
* presliku domovnice ili osobne iskaznice,
* preslike svjedodžbi ili prijepisa ocjena za posljednje dvije godine obrazovanja – odvojene po godinama,
* uvjerenje o upisu u tekuću akademsku godinu 2024./2025.,
* izjavu da pristupnik/ica ne prima drugu stipendiju financiranu iz javnih izvora,
* izjavu o davanju suglasnosti za obradu osobnih podataka.

Pristupnik čije je kućanstvo **korisnik prava iz socijalne skrbi može ostvariti dodatne bodove** u sljedećim slučajevima:

* pristupnik nema oba roditelja (roditelji su umrli, nepoznati ili lišeni roditeljskog prava) ili se nalazi u udomiteljskoj obitelji
* pristupnik ostvaruje pravo na inkluzivni dodatak
* pristupnik nema jednog roditelja (roditelj je umro, nepoznat ili je lišen roditeljskog prava)
* pristupnik je dijete smrtno stradalog, zatočenog ili nestalog hrvatskog branitelja iz Domovinskog rata, dijete hrvatskog ratnog vojnog invalida iz Domovinskog rata (sve skupine oštećenja organizma sukladno zakonu), dijete civilnog invalida iz Domovinskog rata, dijete poginulog, umrlog ili nestalog ratnog i civilnog invalida rata, pod okolnostima iz Zakona o zaštiti vojnih i civilnih invalida rata

Dodatne bodove temeljem socijalnog statusa pristupnik može ostvariti po više osnova, a status na koji se poziva pristupnik je dužan dokazati odgovarajućom dokumentacijom.

1. Podnositelj zahtjeva za dodjelu stipendije **prema kategoriji socio-ekonomskog statusa prijavi prilaže:**
* Pristupnica Natječaju za dodjelu stipendija Grada Rijeke za školsku/akademsku godinu 2024./2025.,
* presliku osobne iskaznice ili domovnice,
* uvjerenje o prebivalištu na području grada Rijeke (ne starije od tri mjeseca do dana objave natječaja),
* dokaz socijalnog statusa:
* presliku rješenja Hrvatskog zavoda za socijalni rad kojim se određuje da je kućanstvo pristupnika/ice korisnik zajamčene minimalne naknade i preslika potvrde o isplati sredstava u prethodnom mjesecu ili,
* izjavu da je nositelj kućanstva korisnik prava iz socijalnog programa Grada po osnovu uvjeta prihoda uz navod OIB-a i broja rješenja Upravnog odjela za zdravstvo, socijalnu zaštitu i unapređenje kvalitete života ili,
* dokaz da je pristupniku/ici priznato pravo na socijalnu uslugu smještaja na temelju zakona kojim se uređuje socijalna skrb,
* presliku svjedodžbe za prethodnu godinu obrazovanja (učenici), odnosno prijepis ocjena koji uključuje i ostvarene ECTS bodove za prethodnu godinu obrazovanja (studenti),
* uvjerenje o upisu u tekuću školsku, odnosno akademsku 2024./2025. godinu,
* izjavu pristupnika/ice o članovima zajedničkog kućanstva,
* izjavu da pristupnik/ica ne prima niti jednu drugu stipendiju koja se financira iz javnih izvora,
* izjavu o davanju suglasnosti za obradu osobnih podataka.

Pristupnik može ostvariti **dodatne bodove** u sljedećim slučajevima:

* Pristupnik nema oba roditelja (roditelji su umrli, nepoznati ili lišeni roditeljskog prava) ili se nalazi u udomiteljskoj obitelji
* Pristupnik nema jednog roditelja (roditelj je umro, nepoznat ili je lišen roditeljskog prava)
* Pristupnik ostvaruje pravo na inkluzivni dodatak
* Pristupnik ostvaruje pravo na doplatak za pomoć i njegu
* Pristupnik živi u jednoroditeljskoj obitelji
* Pristupnik je roditelj
* Pristupnik je iz obitelji s troje ili više djece,
* Pristupnik je dijete smrtno stradalog, zatočenog ili nestalog hrvatskog branitelja iz Domovinskog rata, dijete hrvatskog ratnog vojnog invalida iz Domovinskog rata (sve skupine oštećenja organizma sukladno zakonu), dijete civilnog invalida iz Domovinskog rata, dijete poginulog, umrlog ili nestalog ratnog i civilnog invalida rata, pod okolnostima iz Zakona o zaštiti vojnih i civilnih invalida rata
* Pristupnik ostvaruje pravo na dječji doplatak

Dodatne bodove pristupnik može ostvariti po više osnova, a status na koji se poziva pristupnik je dužan dokazati odgovarajućom dokumentacijom.

**III. Posebne napomene**

Pravilnikom o stipendiranju učenika srednjih škola i studenata Grada Rijeke („Službene novine Grada Rijeke" broj 10/16, 14/23) definiran je način bodovanja pristupnika za dodjelu stipendija.

Učenik ili student ne može u vrijeme sklapanja ugovora niti za vrijeme njegova trajanja primati niti jednu drugu stipendiju koja se financira iz javnih izvora. U slučaju da je učenik ili student korisnik druge stipendije koja se financira iz javnih izvora, dužan je najkasnije u roku od 15 dana od dana potpisivanja ugovora o stipendiji obavijestiti Grad o odustajanju od stipendije. Student koji studira na visokom učilištu u inozemstvu na istoj razini studija može primati drugu stipendiju za razdoblje obavljanja stručne prakse i/ili sudjelovanja u programu mobilnosti i međunarodne razmjene studenata.

Korisnik stipendije po kriteriju deficitarnosti zanimanja u obvezi je nakon završetka školovanja zaposliti se i raditi u javnoj ustanovi na području grada Rijeke u zanimanju za koje se obrazovao i to najmanje onoliko vremena koliko je primao stipendiju. Ukoliko korisnik stipendije ne ispuni ovu obvezu u roku od godine dana od dana završetka školovanja, dužan je vratiti cjelokupan iznos primljene stipendije.

**IV. Način i rok podnošenja prijave za dodjelu stipendije**

Zahtjev za dodjelu stipendije podnosi se na obrascu koji se nalazi na mrežnoj stranici [www.rijeka.hr](http://www.rijeka.hr/), odnosno <https://e-usluge.rijeka.hr/StipendistiWebPrijava> ili se može podignuti u Pisarnici Grada Rijeke, Titov trg 3, Rijeka, radnim danom od 8:30 do 15:30 sati.

Ispunjen i vlastoručno potpisan obrazac zajedno sa svom potrebnom dokumentacijom (prijava na natječaj) podnosi se radnim danom, od 8:30 do 15:30 sati u Pisarnicu Grada Rijeke, Titov trg 3, Rijeka ili se dostavlja putem pošte na adresu: Grad Rijeka, Upravni odjel za odgoj i obrazovanje, kulturu, sport i mlade, Korzo 16, 51000 Rijeka, sa naznakom „Natječaj za dodjelu stipendije“.

Rok za podnošenje prijave je 15 dana od dana objave Natječaja, odnosno zaključno s 13. prosinca 2024. godine.

Datumom podnošenja prijave smatra se datum poštanskog žiga na prijavi poslanoj putem pošte odnosno datum na prijemnom štambilju na prijavi predanoj u Pisarnici Grada Rijeke.

Prijave koje nisu podnesene na propisanom obrascu i nisu vlastoručno potpisane, prijave s nepotpunom dokumentacijom i prijave podnesene van roka neće se razmatrati.

Zaprimljena dokumentacija ne vraća se pristupnicima.

Osobe koje se prijave na Natječaj svojom prijavom i Izjavom o davanju suglasnosti za obradu osobnih podataka daju suglasnost da se njihovi osobni podaci prikupljaju, čuvaju i objave na rang-listama učenika i studenata koji su sudjelovali na Natječaju, sukladno propisima koji reguliraju zaštitu osobnih podataka.

**V. Objava rezultata natječaja i sklapanje ugovora**

Rang-lista pristupnika objavit će se na oglasnoj ploči Grada Rijeke, Titov trg 3 i na mrežnim stranicama www.rijeka.hr, u roku od 30 dana od dana isteka roka za podnošenje prijava na natječaj.

Svaki pristupnik natječaju ima pravo podnijeti pisani prigovor na utvrđeni redoslijed i bodovanje u roku od osam dana od dana njezinog objavljivanja. Prigovor se podnosi Povjerenstvu putem Upravnog odjela za odgoj i obrazovanje, kulturu, sport i mlade, preporučenom poštanskom pošiljkom na adresu: Grad Rijeka, Upravni odjel za odgoj i obrazovanje, kulturu, sport i mlade, Korzo 16, 51000 Rijeka ili se predaje u Pisarnici Grada Rijeke, Titov trg 3, Rijeka. Odluku o prigovoru donosi Gradonačelnik u roku od 30 dana od dana isteka roka za podnošenje prigovora.

Odluku o dodjeli stipendija donosi Gradonačelnik Grada Rijeke, uz mogućnost preraspodijele predviđenog broja stipendija sukladno Pravilniku o stipendiranju.

S korisnikom stipendije sklapa se ugovor o stipendiranju za cijelo razdoblje srednjoškolskog odnosno visokoškolskog obrazovanja, pod uvjetom da tijekom tog razdoblja korisnik stipendije ispunjava sve uvjete propisane Pravilnikom o stipendiranju.